Návrh plánu kontrolnej činnosti hlavného kontrolóra obce
Kráľovce na I. polrok 2026

V súlade s príslušnými ustanoveniami zákona NR SR č. 369/1990 Zb. o obecnom zriadení v znení neskorších predpisov, ako aj v súlade so zákonom č. 357/2015 Z. z. o finančnej kontrole, vnútornom audite a o zmene a doplnení niektorých zákonov bude činnosť hlavného kontrolóra v I. polroku 2026 zameraná na:

A. Kontrolná činnosť

Východiská pre stanovenie priorít výkonu kontroly hlavného kontrolóra v I. polroku 2026: 
1. kontroly na základe úloh upravených ďalšími právnymi predpismi: 
a) kontrola prevodu nehnuteľného majetku obce  za predchádzajúci kalendárny rok v zmysle § 18f zákona č. 369/1990 Zb. o obecnom zriadení
b) monitorovací režim celkovej výšky záväzkov obce po splatnosti v zmysle § 18a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov 
c) kontrola stavu záväzkov a pohľadávok k 31. 3. 2026 a celkového dlhu obce 
v zmysle § 17 zákona č. 583/2004 Z. z. o rozpočtových pravidlách územnej 
samosprávy

d) zákonom 369/1990 Zb. o obecnom zriadení, §18f ods. 1 písm. c – vypracovanie odborného stanoviska k záverečného účtu obce Kráľovce za rok 2025


2. kontrola výdavkových pokladničných dokladov za mesiace október, november a december 2025

3. Kontrola vnútorných predpisov a smerníc obce Kráľovce.

4. vypracovanie správy o kontrolnej činnosti hlavného kontrolóra obce za rok 2025
5 . zaradenie kontrol na základe požiadaviek obecného zastupiteľstva v súlade s ustanovením §18f ods. 1 písm. h zákona 369/1990 Zb. o obecnom zriadení v znení neskorších predpisov 

Vychádzajúc z vyššie uvedených skutočností kontrolná činnosť v I. polroku 2026 bude vykonaná prostredníctvom kontrol v kontrolovaných subjektoch: 
1. vo vybraných organizáciách zriadených a založených obcou Kráľovce 
2. na Obecnom úrade Kráľovce




B. Vedenie centrálnej evidencie a kontrolu vybavovania sťažností a petícií

V súlade so zákonom č. 9/2010 Z.z. o sťažnostiach a zákonom č. 85/1990 Zb. o petičnom
práve je potrebné viesť centrálnu evidenciu o sťažnostiach a petíciách. V súlade s uvedenými
zákonmi bude vypracovaná
1. Správa o kontrole vybavovania sťažností za rok 2025.
2. Správa o kontrole vybavovania petícií za rok 2025.


C. Ostatné činnosti 

Spolupráca pri tvorbe koncepčných materiálov, vnútorných predpisov, vykonávanie metodickej činnosti v rámci preventívnej funkcie kontroly hlavného kontrolóra obce Kráľovce. Zvyšovanie odbornej kvalifikácie hlavného kontrolóra v zmysle Zákonníka práce.








V Kráľovciach dňa 29. októbra 2025				
								          Mgr. Vladimír Huňár
								hlavný kontrolór obce Kráľovce
